kardosdrur/scandi-wiki huggingface dataset:
Øster Vandet Kirke

Øster Vandet Kirke vest for Thisted er opført omkring 1200 og består af skib, kor og våbenhus.

Kirken har 125 siddepladser og der er bjælkeloft i både skib og kor. Korbuen har en kragsten i granit, mens resten af buen er hvidkalket.

Døbefonten har mundingsprofil foroven, glat kumme, bægerblade og firkantet fod med hjørneknopper.

Alterbilledet er en kopi efter Carl Blochs billede: "Opstandelsen", hvis original hænger i Frederiksborg Slotskirke. Andre kopier af Alterbilledet findes i Østerby Kirke på Læsø og i Dorf Kirke i Vendsyssel. Kirkens tidligere alterbillede med Kristus på korset er nu ophængt på skibets nordvæg.

Kirkens orgel er et Frobenius orgel fra 1970, ombygget 1991, har 5 stemmer med pedal.

Eksterne kilder og henvisninger 
 Øster Vandet Kirke hos KortTilKirken.dk
 Øster Vandet Kirke i bogværket Danmarks Kirker (udg. af Nationalmuseet)

Kirker i Thisted Kommune
Kirker i Aalborg Stift
Kirker i Thisted Amt
Ernst Tommy Liljeqvist

Ernst Tommy Liljeqvist (19. juli 1916 – 24. januar 1945) var en dansk modstandsmand og vagtmester under Vagtværnet.

Han blev dræbt i kamp imod den tyske besættelsesmagt i København af en dansk/tysk HIPO-gruppe.

Ernst Tommy Liljeqvist blev begravet ved soldatergravene, afdeling 10 på Bispebjerg Kirkegård i København.

Modstandsfolk fra Danmark
Personer fra Danmark myrdet af Nazi-Tyskland
Eigil Ingolf Emanuel Jensen

Eigil Ingolf Emanuel Jensen (20. november 1920 i København – 11. februar 1945 smst) var en dansk modstandsmand.

Han blev dræbt i kamp mod den tyske besættelsesmagt i København og blev begravet ved soldatergravene på Bispebjerg Kirkegård i København.

Noter

Eksterne henvisninger 
 

Modstandsfolk fra Danmark
Personer fra Danmark myrdet af Nazi-Tyskland
Cuno Conrad Christian Odde

Cuno Conrad Christian Odde (19. november 1923 – 24. februar 1945 i København) var en dansk modstandsmand.

Han blev dræbt i kamp imod den tyske besættelsesmagt i København, og blev begravet ved soldatergravene på Bispebjerg Kirkegård i København.

Eksterne henvisninger 
 

Modstandsfolk fra Danmark
Personer fra Danmark myrdet af Nazi-Tyskland
Ofre for clearingmord under Besættelsen
Carl Borch Sørensen

Carl Borch Sørensen, med dæknavnet James (født 25. juli 1925, død 27. februar 1945 i Ryvangen) var en dansk modstandsmand, som var medlem af BOPA.

Carl Borch Sørensen blev arresteret af Gestapo den 15. februar 1945. Han blev, efter sin arrestation, udsat for tortur og mishandling uden at afsløre noget om sine kammerater. Han blev ført til Ryvangen den 27. februar 1945 og henrettet sammen med ni andre.

Kilder 

Medlemmer af BOPA
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Preben Richard Christensen

Preben Richard Christensen, med dæknavnene Willy og Villy (født 8. august 1925, død 27. februar 1945 i Ryvangen) var en dansk modstandsmand, som var medlem af BOPA.

Han blev arresteret af Gestapo den 10. februar 1945, og ført til Ryvangen den 27. februar 1945, hvor han blev henrettet sammen med ni andre.

Preben Richard Christensen blev den 29. august 1945 begravet i Mindelunden i Ryvangen.

Kilder 

Medlemmer af BOPA
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
John Erik Andersen

John Erik Andersen (født 27. april 1926, død 3. marts 1945 i Ryvangen) var en dansk modstandsmand, som var medlem af BOPA. Hans dæknavn var Mogens.

Han blev arresteret af Gestapo i februar 1945 og ført til Ryvangen den 3. marts 1945, hvor han blev henrettet af tyske soldater.

John Erik Andersen blev den 29. august 1945 begravet i Mindelunden i Ryvangen.

Eksterne henvisninger 
 

Medlemmer af BOPA
Henrettede i Danmark af den tyske besættelsesmagt under 2. verdenskrig
Personer henrettet ved skydning
Henrettede personer fra Danmark
Helge Emil Frederiksen

Helge Emil Frederiksen (14. april 1917 – 11. marts 1945) var en dansk modstandsmand, som var medlem af BOPA.

Han blev dræbt under en sabotageaktion mod motorfabrikken “Dan” på Nørrebro i København. Han var kommet i ildkamp mod danske HIPO-folk, og blev skudt og dræbt.

Han blev den 29. august 1945 begravet i Mindelunden i Ryvangen.

Eksterne henvisninger 
 

Medlemmer af BOPA
Personer fra Danmark myrdet af Nazi-Tyskland
Ebbe Rørdam

Ebbe Rørdam, med dæknavnet Per (10. januar 1925 – 16. marts 1945) var en dansk modstandsmand, som var medlem af BOPA.

Den 16. marts 1945 var han med til en planlagt sabotageaktion imod et tysk ammunitionstog. Der var 50 tyske soldater mere om bord på toget, end modstandsgruppen BOPA havde regnet med. Rørdam kom i en voldsom ildkamp med tyske soldater, som var bevæbnet med maskinpistoler, og blev ramt af et dødbringende skud.

Han blev den 29. august 1945 begravet i Mindelunden i Ryvangen.

Kilder

Eksterne henvisninger 

Medlemmer af BOPA
Personer fra Danmark myrdet af Nazi-Tyskland
Henrik Bielke (hofmarskal)

Henrik Christopher Frederik Bielke (født 10. februar 1739, død 30. januar 1789) var en dansk hofmarskal og amtmand, bror til Rudolph Bielke.

Han var søn af oberst og hofmester på Glücksborg Christian Henrik Christopher Frederik Bielke og Anne Emerencia Vilhelmine f. Ahlefeldt. Han blev 1757 fændrik ved Livregiment Dragoner, 1757 hofjunker, 1760 kammerjunker hos dronning Juliane Marie, 1761 afskediget som fændrik, blev i januar 1771 marskal hos Arveprins Frederik og i april samme år hofmarskal og kort efter katastrofen 17. januar 1772 Enevold Brandts efterfølger som Directeur des spectacles (= chef for den franske komedie og den italienske opera på Hofteatret ved Christiansborg). Han optrådte straks temmelig hårdt mod kapelmester Sarti, som havde den danske skueplads i entreprise, og da skuespillerne forestillede Bielke, at han på højere steder burde virke til teatrets fremme, lykkedes det ham også ved sin fasthed at udrette ikke så lidt for det danske nationalteater, især da dronning Juliane Marie meget yndede den danske komedie. Hans indsats for teatret blev dog kort. Bielke blev medlem af den kommission, der i maj 1772 blev nedsat til at tage teaterforholdene under overvejelse. Den første frugt af dens virksomhed var, at Sarti blev bevæget til at opgive entreprisen af teatret, og at der blev sat en stopper for scenens nedværdigelse ved ekvilibristiske kunster, som Georg Ludvig von Køller-Banner i øvrigt protegerede, væsentlig for at underholde den sindssyge konge. Bielke modvirkede med fasthed Arveprins Frederiks uheldige protektion af mådelige og uværdige skuespillere og dansere, hvorimod det ikke lykkedes ham at besejre arveprinsens modstand mod nogle fornuftige forandringer i det alt for stive ceremoniel i teatret under kongefamiliens tilstedeværelse der. Men 9. juli blev han sendt til sin nye stilling som amtmand i Tønder Amt og i august udtrådte Bielke af kommissionen, hvori han ikke havde været godt set af Arveprinsen, og hvori han stadig havde haft stridigheder med Køller-Banner. Han havde forbindelse til grev Schack Carl Rantzau, og Bielkes exit fra hoffet skal muligvis ses i sammenhæng med Rantzaus samtidige fald fra magten. Han blev 1772 kammerherre og 1777 Ridder af Dannebrog. Bielke døde 30. januar 1789.

I året 1772 havde han ægtet Helene Magdalene Storm, der døde 1808. Han er portrætteret af C.A. Lorentzen (1789, på Frederiksborgmuseet).

Kilder 
 Peter Brock, "Bielke, Henrik Christoffer Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Overskou, Den danske Skueplads II og III.
 Danmarks Adels Aarbog 1887, s. 69.

Henrik 2
Amtmænd fra Slesvig
Hofmarskaller fra Danmark
Riddere af Dannebrog (1671-1808)
Teaterledere fra Danmark
Personer i Dansk Biografisk Leksikon
Anna Ehrentraut von Klitzing

Anna Ehrentraut von Klitzing, gift von Platen (10. februar 1628 i Köln – 1694) var en tysk adelsdame, der fra 1685 til sin død var overhofmesterinde for de danske prinsesser Sophie Hedevig og Christiane

15. april 1649 ægtede hun kurbrandenborgsk gehejmeråd Claus Ernst von Platen (1625-1669). Blandt deres børn fire børn var bygmesteren Wilhelm Friedrich von Platen.

Slægten Platen (brandenburgsk)
Hofmesterinder fra Danmark
Aage Højland Christensen

Aage Højland Christensen (8. maj 1902 i Aalestrup – 10. august 1961 i Aarhus) var en dansk officer og modstandsmand.

Han var søn af grosserer Carl Johan Christensen (død 1952) og hustru Marie f. Christensen (død 1934), blev student fra Ordrup Gymnasium 1920, sekondløjtnant 1924 og premierløjtnant samme år. Han avancerede til kaptajnløjtnant 1932 og blev fuldmægtig i Krigsministeriet 1936 og kaptajn i artilleriet 1937.

Højland Christensen blev i januar 1944 af den såkaldte lille generalstab indsat i Frihedsrådets M-udvalg. Den trak ham imidlertid hurtigt ud igen på grund af uenighed om Hærens forhold til opbygningen af ventegrupper, der skulle afvente en allieret invasion. Officerer som Højland Christensen, der var loyale over for modstandsgrupperne, blev opfattet med skepsis fra mere egenrådige folk som Svend Schjødt-Eriksen og Viggo Hjalf. Han organiserede derefter grupper i provinsen for modstandsorganisationen Ringen, hvor han sad i hovedledelsen og samarbejdede med Frode Jakobsen. I november 1944 blev Højland Christensen chef for den illegale Region III (Syd- og Sønderjylland), som han med stor dygtighed reorganiserede. Hans dæknavne var: Thygesen, Peter Jensen, ingeniør Thygesen, Poul Møller, Jørg.

Han blev oberstløjtnant af artilleriet 1945, souschef ved Jydske Division 1945, chef for artilleriets befalingsmandsskoler 1946, stabschef ved Sjællandske Division 1949, ved Østre Landsdelskommando 1950, oberst 1952 og chef for Jydske Luftværnsregiment 1953, for 2. feltartilleriregiment (Sjællandske Artilleriregiment) 1955.

1958 blev han generalmajor, chef for region VI og Københavns kommandant. Højland Christensen forbød i en dagsbefaling fra marts 1960 uniformeret militært personel at besøge fire restauranter i København. Anledningen blev angivet som, "at en betydelig del af det værnepligtige personel, der færdes i Københavns garnison, har søgt omgang med homosexuelle". Restauranterne var:

 Bycaféen, Lavendelstræde 12
 Centralhjørnet, Kattesundet 18
 Can-Can, Larsbjørnsstræde 12 og
 Fortuna, Fortunstræde 3.

1960 blev Højland Christensen chef for Vestre Landsdelskommando, hvor han dog kun nåede at være et år, idet han døde i 1961. Inden da var han – især i forbindelse med general Viggo Hjalfs injuriesøgsmål mod Land og Folk – blevet inddraget den offentlige debat om hærledelsens forhold under besættelsen

Han var blevet Ridder af Dannebrog 1946, Dannebrogsmand 1950 og Kommandør af Dannebrog 1959. Han er begravet på Ordrup Kirkegård.

Referencer

Eksterne henvisninger 
 Kraks Blå Bog 1957
 
 Aage Højland Christensen i Den Store Danske
 

Generalmajorer fra Danmark
Den lille Generalstab
Kommandører af Dannebrog
Danskere i 1900-tallet
Personer i Kraks Blå Bog (afdøde)
Artilleriofficerer fra Danmark
Personer i Dansk Biografisk Leksikon
Medlemmer af Ringen
Studenter fra Ordrup Gymnasium
Heinrich Buntzen

Heinrich Buntzen (født 29. september 1803 i Kiel, død 12. januar 1892 i Ordrup) var en dansk maler. 

Han var søn af marskandiser Johan Ditlev Buntzen og Margrethe født Sievertsen. Efter at have lært malerhåndværket i Kiel og allerede øvet sig i kunstnerisk retning, dels under vejledning af malerebrødrene Bünsow, dels ved selvstudier efter Anthonie Waterloos raderinger, kom han i 1821 til København, hvor han besøgte Kunstakademiet og flere gange vandt pengepræmie som landskabsmaler. I 1838 fik han rejseunderstøttelse af Fonden ad usus publicos i to år og derpå 1840 atter i to år af Kunstakademiet. Efter hjemkomsten (1842) blev han agreèret i 1845 og i 1850 medlem af Akademiet for Landskab, Motivet fra Hellebæk. Allerede i 1831 havde Den Kongelige Malerisamling købt Skovparti i Charlottenlund, Aftenbelysning, i 1835 købtes Parti ved Taarbæk (nu i Århus), i 1839 Ege- og Bøgekrat ved Dyrehaven. I Thorvaldsens Museum findes bl.a. Landskab med optrækkende Uvejr (1845). Hans billeder, hvori et alvorligt naturstudium tidlig gjorde sig gældende, udmærke sig ved en sikker tegning og en frisk og levende, undertiden dog noget hård farve. 28. juni 1833 ægtede han Caroline Birgitte Hansen (26. december 1805 – 4. februar 1882), datter af blokmager Nicolai Hansen og Frederikke Christine Hess, og han har i mange år haft sin lille landlige bolig i udkanten af Charlottenlund, selv medens han til stadighed informerede i København.

Han fik 1863 titel af professor og blev 1877 Ridder af Dannebrog.

Han er begravet på Gentofte Kirkegård.

Eksterne henvisninger 
 

 

Malere fra Danmark
Danskere i 1800-tallet
Personer fra Kiel
Landskabsmalere
Personer i Dansk Biografisk Leksikon
Titulære professorer fra Danmark
Riddere af Dannebrog
Medlemmer af Det Kongelige Akademi for de Skønne Kunster
Pavillon

En pavillon kan være et lysthus, en restaurant eller en scene i en have, park eller forlystelsesanlæg. Der kan også være tale om en tilbygning til en større bygning.

Eksempel 
En kendt pavillon er sangeindepavillonen Bakkens Hvile på Dyrehavsbakken i Dyrehaven nord for København.
Stig Fogh Andersens Pavillon er en sangerpavillon på Bornholm, øst for Østermarie, opkaldt efter kgl. kammersanger Stig Fogh Andersen.

Kilder 
 Hagerups illustrerede Konversationsleksikon.

Bygninger, konstruktioner og anlæg efter type

zh-yue:亭
Livsform

Begrebet livsform kan henvise til:
 En form for liv, en levende organisme
 Livsformer (planter) – en inddeling af planter efter hvordan de overlever ugunstige årstider.
 Livsform (etnologi) – etnologisk beskrivelse af måden som mennesker lever på.
E14

E14 eller e14 har flere betydninger:
 Europavej E14
 E14-sokkel
 E-14 - MIT Media Lab
Rendsborg Højbro

Rendsborg Højbro () er en 2.486 m lang jernbanebro i det nordlige Tyskland udført i stål, der fører over Kielerkanalen ved Rendsborg, Slesvig-Holsten. Broen opførtes i årene 1911 til 1913 efter et design af Friedrich Voss. Under broen fragtede en hængefærge trafikanter gratis over kanalen − betalt af den tyske stat. På grund af påsejling i 2016 er den nu nedtaget og bygningen af en helt ny hængefærge er påbegyndt.  Den 4. marts 2022 togs den nye hængefærge i brug.

Kildehenvisninger 

Cantileverbroer
Broer i Tyskland
Højbro
Jernbanebroer
Hængefærger
Jordskælvet i Christchurch 2010

Jordskælvet i Christchurch 2010 fandt sted lørdag den 4. september 2010 kl. 04.35 om morgenen, i fem kilometers dybde, 45 kilometer fra centrum af New Zealands næststørste by, Christchurch (ca. 342.000 indbyggere). Ifølge USA's geologiske institut havde skælvet en styrke på 7,1 Mw. Skælvet varede 40 sek. ifølge Radio New Zealand, og jf. Stillehavscentret for tsunamier var der ingen risiko for tsunamier.

En overgang var der udstedt et natligt udgangsforbud. Der var også erklæret undtagelsestilstand.

New Zealand rammes af 14.000 jordskælv om året, af hvilke de tyve af dem har en styrke på over 5,0 Mw. Det seneste jordskælv med dødelig udgang, var i 1968, hvor et jordskælv på 7,1 Mw dræbte tre mennesker på Sydøens vestkyst, og det kunne mærkes i hovedstaden Wellington på den sydlige del af Nordøen.

Skader 
Trods omfattende materielle skader, var der kun enkelte meldinger om personskader. Strøm og vand blev afbrudt i det meste af Christchurch. 90% af strømforsyningen og 80% af vandforsyningen blev dog genoprettet om søndagen, omend vandet endnu ikke var egnet til at drikke.

Et stadion, der skulle huse Rugby World Cup i 2011 fik kun mindre skader. Den centrale del af byen blev spærret af af politiet, fordi der lå murbrokker i gaderne, der var oversvømmelser i byen og mobilnettet var nede.

New Zealands civilforsvar vurderede at flere end 500 bygninger i regionen var blevet beskadiget.

Menneskelige konsekvenser 
Som en konsekvens af jordskælvet flyttede knap 300 mennesker ind i krisecentre og over tusind mennesker fik mad af hjælpeorganisationer.

Efterskælv 
Der blev registreret efterskælv på op til 5,1 Mw og vindhastigheder på op til 130 km/t (ca. 36 m/s). De første vurderinger lød på, at der var sket skader for mere end 10 mia. kr.

Kilder 

 Jordskælv rammer New Zealand dr.dk
 Skælv skader infrastruktur dr.dk
 Flere efterskælv og regn i New Zealand dr.dk
 Efterskælv ryster New Zealand pol.dk
 Som at få et godstog gennem huset  pol.dk
 Skælv skader infrastrukturen i New Zealand  jp.dk
 New Zealand assesses quake damage 1 bbc.co.uk 
 New Zealand assesses quake damage 2 bbc.co.uk 
 Jordskjælv rystet New Zealand vg.no 
 Unntakstilstand etter jordskjelv på New Zealand – Skader for milliarder 

Christchurch 2010
Begivenheder i 2010
Brædstrupkredsen

Brædstrupkredsen var en valgkreds til valg til Folketinget 1849-1918. Kredsens områder blev efterfølgende en del af Givekredsen frem til 2006. I dag hører området ind under Horsenskredsen.

Brædstrupkredsens folketingsmænd 1849-1918 
(ikke komplet)
 1849-1852: Laurids Skau, gårdejer
 1852-1855: Rasmus Matthiassen, gårdejer
 1855-1857: Peter Julius Randløv, gårdejer

Ophørt i 1918
Folketingsvalgkredse før 1920
Budapest Honvéd

Budapest Honved FC er en fodboldklub hjemmehørende i den ungarske hovedstad Budapest.
Klubben blev stiftet i 1915 som Kispest AC og fik først sit nuværende navn i 1950'erne;
en af klubbens storhedsperioder med blandt andet Ferenc Puskas på holdet. Siden år 2000 har hans rygnummer 10 været afskaffet.
En ny glansperiode kom i 1980'erne og starten af 90'erne med flere mesterskaber.
25. november 2009 var klubben en af 5 europæiske klubber, som UEFA mistænkte for matchfixing.

Klub farver

Trøjer 
 Hjemmebane

Titler 
 Ungarske mesterskaber (14): 1949-50, 1950, 1952, 1954, 1955, 1980, 1984, 1985, 1986, 1988, 1989, 1991, 1993 og 2016–17
 Ungarske pokalturnering (7): 1926, 1964, 1985, 1989, 1996, 2007, 2009 og 2019–20

Historiske slutplaceringer

Europæisk deltagelse

Nuværende trup 
Pr. 25. april 2022.

Kendte spillere 
  Ferenc Puskas (1943-1955) – 341 kampe / 352 mål

Noter

Externa länkar 
 Officiell webbplats
 Budapest Honvéd FC på facebook
 Budapest Honvéd FC  på foot.dk arkiv
 Budapest Honvéd FC på Soccerway
 Budapest Honvéd FC på Sofascore

Fodboldklubber i Ungarn
Etableret i 1909
Honved
Nicolai Wergeland

Nicolai Wergeland døbt Niels Vergeland Lassesen ( 9. november 1780 – 1848) var en norsk teolog, skribent og politiker.

Han var den ene af i alt 14 præster som deltog i Rigsforsamlingen på Eidsvoll i 1814 og gjorde en betydelig indsats i konstitutionskomiteen. Han mødte godt forberedt og havde med sig et grundlovsforslag med 100 paragraffer, det bedste ved siden af Adler-Falsens. Nicolai Wergeland er ophavsmand til udtryk som Lagting, Odelsting og Storting. Han er mest kendt i eftertid som far til Henrik Wergeland og Camilla Collett samt Generalmajor Oscar Wergeland, men var selv en lysende begavelse. Han var en engageret deltager i samfundslivet, og kunne være både stridlysten, udfordrende og nærtagende. Han deltog i de fleste litterære og kulturpolitiske fejder mellem 1814 og 1840.

Kilder 
 
 

Nicolai
Teologer fra Norge
Politikere fra Norge
Faglitterære forfattere fra Norge
Dansksprogede forfattere fra Norge
Eidsvollmænd
Danskere i 1700-tallet
Nordmænd i 1800-tallet
De sententia ferenda

De sententia ferenda (domme som de bør være) er et latinsk udtryk, som er tilknyttet den juridiske verdens fagterminologi. Udtrykket angiver hvorledes en dommer burde dømme og hvorledes en dommer bør afgrænse sin bedømmelse fra analyser der omhandler det de dømmer.

Udtrykket kan jævnføres med de lege ferenda, der angiver hvorledes gældende ret bør være. Begreberne de sententia ferenda og de lege ferenda er retspolitiske.

Dermed er begreberne de sententia ferenda og de lege ferenda i modsætning til de lege lata. Begrebet de lege lata betegner gældende ret.

Latinske vendinger
Jura
Retsvidenskab
Juridiske begreber
Pilot Pen Tennis 2010 Herresingle

Fernando Verdasco var forsvarende mester, men deltog ikke i turneringen 2010
Sergiy Stakhovsky vandt finalen mod Denis Istomin, 3-6, 6-3, 6-4.

Finaler 

2010 Herresingle
ATP Tour 2010
Shoya Tomizawa

Shoya Tomizawa (10. december 1990 i Chiba – 5. september 2010) var en japansk motorcyklist. Han vandt blandt andet det første VM-løb i klassen Moto2 under Qatars MotoGP den 11. april 2010.

Tomizawa døde efter en ulykke ved San Marinos Grand Prix på Misano den 5. september 2010, da han mistede kontrollen over sin motorcykel, og blev ramt af to medkørere. Han blev hurtigt fløjet med helikopter til Riccione-hospitalet på adriaterhavskysten. Hans liv stod dog ikke til at redde. Han blev 19 år.

Eksterne henvisninger 

Sportsfolk fra Japan
Chloé Graftiaux

Chloé Graftiaux (født 18. juli 1987 i Brussels, Belgien, død 21. august 2010 i Courmayeur, Italien) var en belgisk sportsklatrer, som døde under et forsøg på at bestige bjerget Aiguille Noire de Peuterey (3,773 m) i Mont Blanc massif. Hun blev 23 år.

Referencer

Eksterne henvisninger 

 Personlig hjemmeside
 Graftiaux' profil ved ifsc-climbing.org

Sportsfolk fra Belgien
Bjergbestigere
Ludvig Eikaas

Ludvig Eikaas (født 20. december 1920 i Jølster, død 5. september 2010) var en norsk kunstmaler, grafiker og kunstprofessor. Navnet kan også staves Ludvik Eikaas. Han blev regnet som en svært central kunstner i den sidste halvdel af 1900-talet pga hans arbejde med maling, skulpturer og særlig grafik. Han blev professor på Kunstakademiet i Oslo i 1970. Eikaasgalleriet blev opkaldt efter ham, da han gav en stor samling kunst til Jølster kommune.

Eikaas var ridder af første klasse af St. Olavs Orden.

Han var gift med tekstilkunstneren Synnøve Anker Aurdal (1908-2000).

Uddannelse 
 Statens Håndverks- og Kunstindustriskole 1942-46
 Kunstakademiet 1946-48 
 Kunstakademiet i København 1948

Referencer

Eksterne henvisninger 
Eikaasgalleriet

Litteratur 
Fredly, Janne: Konkret kunst i Norge i 50-årene : en undersøkelse av malerier og utsmykninger av Odd Tandberg, Gunnar S. Gundresen, Jakob Weidemann, Ludvig Eikaas og Gudrun Kongelf.Hovedoppgave i kunsthistorie – Universitetet i Oslo, 2005.
 Runar Kristiansen: "Edvard Munch, Nikolai Astrup, Rolf Nesch, Ludvig Eikaas" – Jølster 1998.

Malere fra Norge
Kunstnere fra Norge
Riddere af 1. klasse af Sankt Olavs Orden
Kalvehave Kirke

Kalvehave Kirke er en kirke beliggende i Kalvehave Sogn, Stege-Vordingborg Provsti (Roskilde Stift). Den ligger i Vordingborg Kommune.

Eksterne henvisninger 

 Kalvehave Kirke hos KortTilKirken.dk
 Kalvehave Kirke i bogværket Danmarks Kirker (udg. af Nationalmuseet)

Kirker i Vordingborg Kommune
Kirker i Roskilde Stift
Kirker i Præstø Amt
Sankt Olavs Orden

Den Kongelige Norske St. Olavs Orden er en fortjenstorden indstiftet af kong Oscar I den 21. august 1847. Den er opkaldt efter Norges helgenkonge, Olav den Hellige. Ordenen tildeles som “belønning for udmærkede fortjenester af fædrelandet og menneskeheden“.

Inddeling
Ordenen er inddelt i tre grader, de to af disse er delt i klasser, til sammen fem trin: 
Storkors (1)
Kommandør med stjerne (2.1)
Kommandør (2.2)
Ridder af 1. klasse (3.1)
Ridder (3.2)

Eksterne henvisninger 

Etableret i 1847
Julie Carlsen

Julie Carlsen (født 20. april 1968) er en dansk skuespiller. Hun voksede op i Espergærde og blev student fra Helsingør Amtsgymnasium 1986.

Uddannet fra Elevskolen v/Århus Teater 1991.

Herefter fastansat på Århus Teater og senere på Det kgl. Teater.

Mor til Tobias i 1992 og Sigrid i 1995. Skilt fra faderen.

Fra 1996 freelance. Har gennem årene spillet på diverse københavnske scener. Har desuden lavet egenproduktionerne/cabareterne: ”Jeg syns, jeg kan mærke mit hjerte et sted”, ”Balladen om Rapdullah Shit” samt ”Alt synes ro ombord”

Julie Carlsen er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger, ligesom hun (pr. 2015) er formand for bestyrelsen.

Udvalgt filmografi

Film 
 Lysets hjerte
 Mor(d) i mødregruppen
 Små skred
 Bagland
 Tæl til 100
 Undtagelsen (2019)

Tv-serier 
 Bryggeren
 Morten Korch
 Hotellet
 Rejseholdet
 Ørnen
 2900 Happiness
 Album
 Forbrydelsen 2
 Pagten

Teater

Eksterne henvisninger 
 

Skuespillere fra Danmark